ויל ביינום

ויליאם "ויל" ביינום (באנגלית: William "Will" Bynum; נולד ב-4 בינואר 1983 בשיקגו, אילינוי) הוא כדורסלן עבר אמריקאי ששיחק בעמדות הרכז והקלע. גובהו 1.83 מטר.

קריירה
ביינום התחיל לשחק כדורסל בתיכון. לאחר סיום לימודיו עבר לשחק באוניברסיטת אריזונה ובמכון הטכנולוגי של ג'ורג'יה (ג'ורג'יה טק). לפני עונת 2006/2005 שיחק במחנה הקיץ של בוסטון סלטיקס. ביינום נרשם לדראפט ה-NBA, אך לא נבחר ונרשם לדראפט ה-NBDL בו נבחר במקום החמישי ושיחק בקבוצת רואנוק דאזל שם זכה בתואר "רוקי השנה". לאחר מכן הצליח ביינום להתקבל לליגת ה-NBA ושיחק 15 משחקים במדי גולדן סטייט ווריורס.

לקראת עונת 2007/2006 חתם ביינום במכבי תל אביב. את עונתו הראשונה סיים עם ממוצעים של 12.3 נקודות, 3.8 אסיסטים ו-2.5 ריבאונדים למשחק (בכל המסגרות). לאחר עונה זו חתם ביינום לשתי עונות נוספות. בסופו של דבר המשיך לעונה אחת נוספת בלבד, בה הוביל את הקבוצה לגמר היורוליג. לאחר עונה זו, חתם בדטרויט פיסטונס.
ב-5 בינואר 2008 נעצר בחשד למעורבות בתאונת "פגע וברח" לאחר שבילה יחד עם אחיו וחברו לקבוצה וונטיגו קאמינגס במועדון עד שעות הבוקר. ב-22 בינואר, בעקבות האירוע, הטילה מכבי תל אביב קנס על ביינום וקאמינגס בגובה של משכורת חודשית, בשל ניהול אורח חיים לא ספורטיבי. כעבור שלושה חודשים הודיעה המשטרה על סגירת תיק החקירה, עקב חוסר אשמה. לאחר שנתיים במכבי תל אביב חתם וויל ביולי 2008 בקבוצת ה-NBA, דטרויט פיסטונס.

בעונת 2008/2009 הציג ביינום יכולת טובה בדטרויט פיסטונס במיוחד לקראת סיום העונה, כשבאחד המשחקים החשובים של הקבוצה, מול שארלוט בובקאטס ב-5 באפריל 2009, שבר ביינום את שיא המועדון של דטרויט פיסטונס בנקודות לשחקן ברבע אחד, כאשר ברבע הרביעי קלע 26 מתוך 32 הנקודות שלו במשחק.
בעונה הרגילה ביינום הציג ממוצעים של 7.2 נקודות למשחק, ובפלייאוף קלע 11.8 נקודות בממוצע.
מיד עם סיום עונה זו, מימשה דטרויט את האופציה עליו והחתימה אותו לעונה נוספת.

ב-13 במרץ 2010 מסר 20 אסיסטים במשחק מול וושינגטון ויזארדס.

לפני עונת 2010/11 חתם ביינום על חוזה של 9.75 מיליון דולרים לשלוש שנים בדטרויט פיסטונס.

סטטיסטיקת קריירה
נכון לסוף עונת 

בעונה הסדירה ב-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  גולדן סטייט 15  0  10.8  0.404  0.222  0.625  0.8  1.3  0.5  0.0  3.6  דטרויט 57  1  14.1  0.456  0.158  0.798  1.3  2.8  0.6  0.0  7.2  דטרויט 63  20  26.5  0.444  0.218  0.798  2.3  4.5  0.9  0.1  10.0  דטרויט 61  5  18.4  0.448  0.320  0.836  1.2  3.2  0.9  0.1  7.9  דטרויט 36  0  14.3  0.381  0.241  0.766  1.6  1.8  0.6  0.1  5.7  דטרויט 65  0  18.8  0.469  0.316  0.809  1.5  3.6  0.7  0.1  9.8  דטרויט 56  3  18.8  0.428  0.323  0.802  1.8  3.9  0.7  0.1  8.7  וושינגטון 7  0  9.6  0.323  0.000  0.500  0.9  2.6  0.1  0.1  3.1 קריירה 360  29  18.4  0.442  0.272  0.799  1.6  3.3  0.7  0.1  8.1

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  דטרויט 4  0  19.5  0.462  0.250  1.000  1.5  2.5  1.3  0.0  11.8  וושינגטון 3  0  10.3  0.500  0.500  0.800  1.0  1.0  0.7  0.3  6.3 קריירה 7  0  15.6  0.472  0.333  0.933  1.3  1.9  1.0  0.1  9.4

ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מכבי תל אביב 21  20  26.7  0.480  0.292  0.838  2.5  2.6  1.3  0.1  11.0  מכבי תל אביב 24  4  21.5  0.554  0.357  0.775  1.9  3.0  1.2  0.1  10.6 קריירה 45  24  23.9  0.517  0.324  0.806  2.1  2.8  1.2  0.1  10.7

קישורים חיצוניים

 עמוד השחקן של וויל ביינום מאתר "הלב הצהוב"
 גלריית התמונות של וויל ביינום מאתר "הלב הצהוב"
 דף השחקן מאתר ה-NBA

הערות שוליים

קטגוריה:אמריקאים ילידי אילינוי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני המכון הטכנולוגי של ג'ורג'יה
קטגוריה:כדורסלני גולדן סטייט ווריורס
קטגוריה:כדורסלני רואנוק דאזל
קטגוריה:כדורסלני מכבי תל אביב
קטגוריה:כדורסלני דטרויט פיסטונס
קטגוריה:כדורסלני אוניברסיטת אריזונה
קטגוריה:כדורסלני וושינגטון ויזארדס
קטגוריה:שחקני NBA שלא נבחרו בדראפט
קטגוריה:כדורסלני וינדי סיטי בולס
קטגוריה:כדורסלני ליגת ה-BIG3
קטגוריה:שיקגו: כדורסלנים
קטגוריה:אמריקאים שנולדו ב-1983